CELEX: 32012R0711
Language: sl
Date: 2012-08-03 00:00:00
Title: Izvedbena uredba Komisije (EU) št. 711/2012 z dne 3. avgusta 2012 o spremembi Uredbe (EU) št. 185/2010 o določitvi podrobnih ukrepov za izvajanje skupnih osnovnih standardov za varnost letalstva glede metod, ki se uporabljajo za varnostni pregled oseb, razen potnikov, in njihovih osebnih predmetov  Besedilo velja za EGP

4.8.2012   
            
            
               SL
            
            
               Uradni list Evropske unije
            
            
               L 209/1
            
         IZVEDBENA UREDBA KOMISIJE (EU) št. 711/2012
   z dne 3. avgusta 2012
   o spremembi Uredbe (EU) št. 185/2010 o določitvi podrobnih ukrepov za izvajanje skupnih osnovnih standardov za varnost letalstva glede metod, ki se uporabljajo za varnostni pregled oseb, razen potnikov, in njihovih osebnih predmetov
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 300/2008 Evropskega parlamenta in Sveta z dne 11. marca 2008 o skupnih pravilih na področju varovanja civilnega letalstva in o razveljavitvi Uredbe (ES) št. 2320/2002 (1) ter zlasti člena 4(3) Uredbe,
   ob upoštevanju naslednjega:
   
               (1)
            
            
               Uredba Komisije (ES) št. 272/2009 z dne 2. aprila 2009 o dopolnitvi skupnih osnovnih standardov na področju varovanja v civilnem letalstvu iz Priloge k Uredbi (ES) št. 300/2008 Evropskega parlamenta in Sveta (2) določa, da izvedbeni ukrepi, sprejeti v skladu s členom 4(3) Uredbe (ES) št. 300/2008, lahko dovoljujejo uporabo naprav za zaznavanje sledi eksplozivov (ETD) in psov za odkrivanje eksplozivov pri varnostnem pregledu oseb, razen potnikov, in njihovih osebnih predmetov.
            
         
               (2)
            
            
               Sprejeti je treba podrobne določbe o uporabi naprav za zaznavanje sledi eksplozivov (ETD) in psov za odkrivanje eksplozivov pri varnostnem pregledu oseb, razen potnikov, in njihovih osebnih predmetov.
            
         
               (3)
            
            
               Pri uporabi naprav za zaznavanje sledi eksplozivov (ETD) in psov za odkrivanje eksplozivov pri varnostnem pregledu oseb, razen potnikov, in njihovih osebnih predmetov bi bilo treba upoštevati posebne okoliščine varnostnega pregleda osebja, poleg tega lahko takšna uporaba olajša in izboljša učinkovitost varnostnega pregleda.
            
         
               (4)
            
            
               Določbe o prehodnem detektorju kovin (WTMD) iz Uredbe Komisije (EU) št. 185/2010 z dne 4. marca 2010 o določitvi podrobnih ukrepov za izvajanje skupnih osnovnih standardov za varnost letalstva (3) bi bilo treba revidirati v skladu z razvojem groženj za civilno letalstvo in tveganj, ki ga pomenijo različne kategorije ljudi.
            
         
               (5)
            
            
               Uredbo (EU) št. 185/2010 bi bilo zato treba ustrezno spremeniti.
            
         
               (6)
            
            
               Ukrepi iz te uredbe so v skladu z mnenjem Odbora za varnost civilnega letalstva –
            
         SPREJELA NASLEDNJO UREDBO:
   Člen 1
   Priloga k Uredbi (EU) št. 185/2010 se spremeni v skladu s Prilogo k tej uredbi.
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 3. avgusta 2012
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 97, 9.4.2008, str. 72.
   
      (2)  UL L 91, 3.4.2009, str. 7.
   
      (3)  UL L 55, 5.3.2010, str. 1.
   
      PRILOGA
      Priloga k Uredbi (EU) št. 185/2010 se spremeni:
      
                  1.
               
               
                  točka 1.3.1 se nadomesti z naslednjim:
                  „1.3.1   Varnostni pregled oseb, razen potnikov, in njihovih osebnih predmetov
                  
                  
                              1.3.1.1
                           
                           
                              Osebe razen potnikov se varnostno pregledajo z eno od naslednjih metod:
                              
                                          (a)
                                       
                                       
                                          ročno preiskavo;
                                       
                                    
                                          (b)
                                       
                                       
                                          prehodnim detektorjem kovin (WTMD);
                                       
                                    
                                          (c)
                                       
                                       
                                          psi za odkrivanje eksplozivov;
                                       
                                    
                                          (d)
                                       
                                       
                                          napravami za zaznavanje sledi eksplozivov (ETD);
                                       
                                    
                                          (e)
                                       
                                       
                                          varnostnimi skenerji, ki ne uporabljajo ionizirajočega sevanja.
                                       
                                    
                        
                              1.3.1.2
                           
                           
                              Za varnostni pregled oseb razen potnikov se uporabljajo točke 4.1.1.3–4.1.1.6 in 4.1.1.10.
                           
                        
                              1.3.1.3
                           
                           
                              Psi za odkrivanje eksplozivov in naprave za zaznavanje sledi eksplozivov se lahko uporabljajo le kot dopolnilno sredstvo varnostnega pregleda ali pri nepredvidljivem izmenjevanju z ročnimi preiskavami, prehodnim detektorjem kovin ali varnostnimi skenerji.
                           
                        
                              1.3.1.4
                           
                           
                              Osebni predmeti, ki jih nosijo osebe razen potnikov, se varnostno pregledajo z eno od naslednjih metod:
                              
                                          (a)
                                       
                                       
                                          ročno preiskavo;
                                       
                                    
                                          (b)
                                       
                                       
                                          rentgenskim aparatom;
                                       
                                    
                                          (c)
                                       
                                       
                                          sistemi za odkrivanje eksplozivov (EDS);
                                       
                                    
                                          (d)
                                       
                                       
                                          psi za odkrivanje eksplozivov;
                                       
                                    
                                          (e)
                                       
                                       
                                          napravami za zaznavanje sledi eksplozivov (ETD).
                                       
                                    
                        
                              1.3.1.5
                           
                           
                              Točke 4.1.2.4–4.1.2.7 se uporabljajo za varnostni pregled osebnih predmetov, ki jih nosijo osebe razen potnikov.
                           
                        
                              1.3.1.6
                           
                           
                              Psi za odkrivanje eksplozivov in naprave za zaznavanje sledi eksplozivov se lahko uporabljajo le kot dopolnilno sredstvo varnostnega pregleda ali pri nepredvidljivem izmenjevanju z ročnimi preiskavami, rentgenskim aparatom ali sistemi za odkrivanje eksplozivov.
                           
                        
                              1.3.1.7
                           
                           
                              Osebni predmeti iz Dodatka 4-C se lahko nosijo le, če je oseba za to pooblaščena, da tako izvaja opravila, ki so bistvenega pomena za delovanje letaliških objektov ali zrakoplovov ali opravljanje nalog med letom.
                           
                        
                              1.3.1.8
                           
                           
                              Kadar je treba osebe, razen potnikov, in njihove osebne predmete stalno naključno varnostno pregledovati, pogostost določi pristojni organ na podlagi ocene tveganja.
                           
                        
                              1.3.1.9
                           
                           
                              Varnostni pregled oseb, razen potnikov, in njihovih osebnih predmetov je prav tako predmet dodatnih določb iz ločenega sklepa Komisije.“;
                           
                        
            
                  2.
               
               
                  točka 12.1.2 se nadomesti z naslednjim:
                  „12.1.2   Standardi za prehodni detektor kovin
                  
                  
                              12.1.2.1
                           
                           
                              Za prehodni detektor kovin obstajata dva standarda. Podrobne zahteve glede teh standardov so predpisane v ločenem sklepu Komisije.
                           
                        
                              12.1.2.2
                           
                           
                              Vsi prehodni detektorji kovin, ki se uporabljajo izključno za varnostni pregled oseb razen potnikov, izpolnjujejo standard 1.
                           
                        
                              12.1.2.3
                           
                           
                              Vsi prehodni detektorji kovin, ki se uporabljajo za varnostni pregled potnikov, izpolnjujejo standard 2.“